**Roberto De Zerbi** (\* 6. jún 1979, Brescia) je taliansky profesionálny futbalový tréner a bývalý hráč, ktorý momentálne pôsobí ako hlavný tréner klubu Brighton & Hove Albion, ktorý pôsobí v Premier League.

Hráčska kariéra
---------------

De Zerbi začal svoju profesionálnu kariéru v AC Miláno. Štyri sezóny strávil na hosťovaniach v kluboch v nižších súťažiach (Séria B až Séria C2). 

De Zerbi sa v roku 2006 upísal Neapolu. Do klubu prestúpil z Catanie za 2,5 milióna eur. 

8. februára 2010 Neapol oznámil hosťovanie do rumunského klubu CFR Cluj.

Trénerská kariéra
-----------------

### Palermo

6. septembra 2016 bol De Zerbi vymenovaný za hlavného trénera klubu Serie A Palermo po odchode Davida Ballardiniho po vzájomnej dohode kvôli nezhodám s predstavenstvom.  Jeho pôsobenie pri kormidle Sicílčanov dopadlo negatívne. Počas troch mesiacov doma prehral sedem po sebe idúcich zápasov a nezískal žiadny bod. Po prehre v penaltovom rozstrele v domácom zápase proti klubu Serie B Spezia bol De Zerbi 30. novembra 2016 prepustený a nahradený bývalým kapitánom tímu Eugeniom Corinim. 

### Benevento

23. októbra 2017 bol De Zerbi vymenovaný za trénera nováčikov v Serie A 2017/18. Napriek tomu, že tím na konci sezóny zostúpil späť do Serie B, De Zerbi bol chválený za svoj útočný futbal a dobrej prestupovej politike.

### Sassuolo

3. júna 2018 bol De Zerbi vymenovaný trénera klubu Sassuolo. Počas jeho funkčného obdobia boli Sassuolo chválení za svoj futbalový štýl spojený s nadpriemernými výsledkami na ihrisku, čo viedlo k tomu, že malý klub skončil dvakrát po sebe na ôsmom mieste v ligovej tabuľke Serie A a len tesne sa nedokázali kvalifikovať do Európskej konferenčnej ligy 2022/2023 kvôli rozdielu jedného gólu oproti Rímu v sezóne 2020/2021.

V máji 2021 De Zerbi oznámil, že na konci sezóny opustí Sassuolo.

### Šachtar Doneck

25. mája 2021 bol vymenovaný za nového trénera ukrajinského klubu Šachtar Doneck. 22. septembra vyhral ukrajinský superpohár 2021 proti Dynamu Kyjev na Olympijskom štadióne v Kyjeve a stal sa prvým talianskym manažérom, ktorý vyhral tento titul. Klub opustil v júli 2022 v dôsledku ruskej invázie na Ukrajinu.  Šachtar bol v tom čase na vrchu tabuľky ukrajinskej Premier League.

### Brighton & Hove Albion

#### Sezóna 2022-23

18. septembra 2022 De Zerbi nahradil Grahama Pottera ako tréner tímu Brighton & Hove Albion pôsobiaceho v Premier League a s klubom podpísal zmluvu na štyri roky. Svoj prvý zápas v Anglicku absolvoval 1. októbra pri vonkajšej remíze 3:3 na štadióne Liverpoolu. Leandro Trossard sa v tomto zápase stal prvým hráčom Brightonu, ktorý strelil hetrik v Premier League. 

9. októbra 2022 De Zerbi prehral svoj prvý zápas na Falmer stadium v Brightone a označil svojich hráčov za "fantastických" aj napriek porážke 1:0 nad Tottenhamom Hotspur. Jeho prvé víťazstvo prišlo 29. októbra po výhre 4:1 nad Chelsea Grahama Pottera. De Zerbi vo svojej premiérovej sezóne hral tri zápasy proti Liverpoolu a neprehral proti ním ani jeden. Dokonca ich 29. januára 2023 porazil ako vo štvrtom kole FA Cupu. 

18. februára 2023 ho rozhodca Darren England vylúčil pri domácej porážke Brightonu 1:0 proti Fulhamu. De Zerbi dostal červenú kartu za to, že sa sťažoval, že stratil čas na prípravu na zápas v dôsledku stretnutia rozhodcov počas týždňa. V pozápasovom rozhovore povedal, že "úroveň rozhodcov v Premier League je veľmi zlá", pričom kritizoval aj Darrena Englanda a uviedol, že "nemal dobrý prístup."   3. marca dostal zákaz vstupu na ihrisko na jeden zápas a pokutu 15 000 libier od FA.

De Zerbi doviedol Brighton do semifinále FA Cupu, kde 23. apríla čelil Manchestru United vo Wembley. Brighton po bezgólovom zápase prehral na penalty.   O tri dni neskôr Brighton prehral 3:1 nad Nottinghamom Forest ale následne 29. apríla zaznamenal historicky najvyššie víťazstvo klubu v histórí Premier Legue keď Brighton doma porazil Wolves 6:0, čím posilnil európske nádeje *Albionu*.  Brighton sa 4. mája vykúpil nad Manchestrom United, pričom Alexis Mac Allister strelil v 99. minúte penaltu a nasmeroval tím Brighton bližšie k postupu do európskej súťaže. 

21. mája Brighton doma porazil Southampton 3:1, čím si zabezpečil umiestnenie v prvej sedmičke, čo znamená, že Brighton sa kvalifikoval do Európy po prvý raz v histórii klubu.  O tri dni neskôr si Brighton spečatil svoje miesto v Európskej lige UEFA 2023-24 po domácej remíze 1-1 proti víťazovi ligy Manchestru City.

Úspechy
-------

### Hráčske

**CFR Cluj**

* Liga I: 2009–10, 2011–12
* Rumunský pohár: 2009-10

### Trénerské

**Foggia**

* Coppa Italia Lega Pro: 2015–16

**Šachtar Doneck**

* Ukrajinský superpohár: 2021

Referencie
----------

1. ↑  S.S.C. Napoli S.p.
2. ↑   *OFFICIAL, Napoli release De Zerbi* [online]. Footballpress.net, 31 August 2010, [cit. 2010-08-31]. Dostupné online.
3. ↑   *Bigon: "De Zerbi is moving to Cluj"* [online]. Footballpress.net, 31 August 2010, [cit. 2010-08-31]. Dostupné online.
4. ↑   Palermo change coach after two matches. *BBC Sport*. Dostupné online [cit. 2023-07-19]. (po anglicky)
5. ↑   6 September 2016.
6. ↑   www.eurosport.com, [cit. 2023-07-19]. Dostupné online.
7. ↑  . Dostupné online.
8. ↑   *Worst in Europe? Benevento is deep in the Serie A basement* [online]. AP News, 2017-09-28, [cit. 2023-07-19]. Dostupné online. (po anglicky)
9. ↑   SOCCER-Sassuolo appoint De Zerbi as coach. *Reuters*, 2018-06-13. Dostupné online [cit. 2023-07-19]. (po anglicky)
10. ↑   *De Zerbi: "Sassuolo, toccato l'apice. Me ne vado"* [online]. corrieredellosport.it, 2021-05-16, [cit. 2023-07-19]. Dostupné online. (po taliansky)
11. ↑   *Benvenuto, Roberto!* [online]. shakhtar.com, [cit. 2023-07-19]. Dostupné online.
12. ↑   *Шахтар - Динамо | Рапорт арбітра | Українська Премʼєр-Ліга | Офіційний сайт УПЛ - upl.ua* [online]. upl.ua, [cit. 2023-07-19]. Dostupné online. (po ukrajinsky)
13. ↑   *Primo trofeo per De Zerbi: lo Shakthar Donetsk vince la Supercoppa battendo la Dinamo Kiev - TUTTOmercatoWEB.com* [online]. www.tuttomercatoweb.com, [cit. 2023-07-19]. Dostupné online. (po taliansky)
14. ↑   *DE ZERBI LEAVES ROLE AS SHAKHTAR BOSS* [online]. 11 July 2022, [cit. 2022-08-11]. Dostupné online.
15. ↑   *Roberto De Zerbi confirmed as new Albion head coach* [online]. www.brightonandhovealbion.com, [cit. 2023-07-19]. Dostupné online. (po anglicky)
16. ↑   *Liverpool 3-3 Brighton: Leandro Trossard scores hat-trick to deny Reds victory - BBC Sport* [online]. [Cit. 2022-10-01]. Dostupné online.
17. ↑   Brighton thump Chelsea on ex-boss Potter's return. *BBC Sport*. Dostupné online [cit. 2023-07-19]. (po anglicky)
18. ↑   *Super Solly leads the way for rampant Albion* [online]. www.brightonandhovealbion.com, [cit. 2023-07-19]. Dostupné online. (po anglicky)
19. ↑   *Brighton: Roberto de Zerbi sent for 'lost time' complaints about referee meeting* [online]. BBC Sport, 18 February 2023, [cit. 2023-02-18]. Dostupné online.
20. ↑   *Brighton & Hove Albion 0-1 Fulham: Manor Solomon scores late winner for the visitors* [online]. BBC Sport, 18 February 2023, [cit. 2023-02-18]. Dostupné online.
21. ↑   *Brighton boss De Zerbi gets touchline ban for confronting referee* [online]. 2023-03-03, [cit. 2023-03-03]. Dostupné online.
22. ↑  . Dostupné online.
23. ↑  . Dostupné online.
24. ↑   *Albion felled by Forest* [online]. 26 April 2023. Dostupné online.
25. ↑   *Back on track with six of the best* [online]. 29 April 2023. Dostupné online.
26. ↑  . Dostupné online.
27. ↑   *EUROPE HERE WE COME!* [online]. 21 May 2023. Dostupné online.
28. ↑   *Brighton 1-1 Manchester City: Julio Enciso scores stunning equaliser to seal Europa League place* [online]. 24 May 2023. Dostupné online.

Zdroj
-----

*Tento článok je čiastočný alebo úplný preklad článku Roberto De Zerbi na anglickej Wikipédii.*